
Rezumat 


În cartea mea Eigenname und Bedeutung (1996), am pornit de la observaţia că 
teoriile moderne referitoare la numele proprii nu reușesc să prezinte cu adevărat 
natura semantică specifică şi complexă a numelor proprii. Începînd cu anii '60 
si '70, teoretizarea legată de numele proprii a fost dominată, în ansamblu, de 
savanţi ce-și desfășurau activitatea în tradiția filosofiei si logicii analitice, mai 
cu seamă John R. Searle şi Paul Kripke. În orice caz, am argumentat că genul 
de semnificaţie puternic specifică, tipică numelor proprii, trebuie să fie studiată 
în cadrul unei teorii care se află într-un contact mai strîns cu lingvistica gene- 
rală propriu-zisă. Principalele dări de seamă filosofice (referentiale îndeosebi) 
şi logice (formale îndeosebi) pleacă de la presupunerea că numele propriu este 
„sprijinit” de informaţia enciclopedică deţinută de vorbitori cu privire la refe- 


renti (Searle) sau că numele propriu este lipsit de semnificaţie, fiind totuși un 
semn designator în mod rigid (Kripke). În contrast cu aceste concepţii, caut să 
dovedesc că o definiţie general lingvistică a numelui propriu trebuie să se axeze 
nu doar pe chestiuni logice si filosofice, ci si pe functia semantică, specific lingvis- 
ticä, a numelui propriu ca „parte de vorbire” in enunturi reale. O atare abordare 
nu are de-a face deloc cu pragmatica sau cu analiza discursului, ea aducînd în 
discuţie o focalizare funcțională asupra numelor proprii, care, cel mai adesea, a 
lipsit definiţiilor date numelui propriu pînă acum. Prin urmare, este propusă aici 
o prezentare a unei teorii semantice bazată pe unele aspecte ale unei „fenomeno- 
logii a limbajului si a lingvisticii”, așa cum o găsim pe aceasta în opera lui Edmund 
Husserl si în cea a lui Eugenio Coseriu. În mare, Husserl reprezintă implicaţiile 
general epistemologice ale lucrării, iar Coseriu, aspectele specific lingvistice. 


1. Introducere. Epistemologie, fenomenologie si lingvistică 


Mulţi savanţi ce activează în prezent în lingvistică, filosofie şi logică par să consimtă că o teorie adecvată a 
numelor proprii este un experimentum crucis pentru orice teorie cuprinzătoare a limbajului. Oricare teorie 
a limbajului incapabilă să dea seamă de proprietăţile numelor proprii și de funcţia acestora în utilizarea 
limbii trebuie să fie considerată drept una cu valoare limitată. In plus, savanții au ajuns să conştienti- 
zeze în ultimele trei sau patru decenii că nomen proprium este mai mult decât o fascinantă universalie a 
limbajului. Numele proprii sînt semne complexe cu proprietăţi specific lingvistice, pragmatice, logice, 
filosofice, semiotice, istorice, psihologice, sociale și juridice si, prin urmare, reprezintă un vast domeniu 
de studiu interdisciplinar. Pe de altă parte, complexitatea numelor proprii pare să fi produs ocazional 
definiţii premature și unilaterale sau explicaţii greșit fundamentate care se concentrează pe una sau două 
dintre proprietăţile deja menţionate, dar care se dovedesc a fi incompatibile cu afirmaţiile mai generale 


ÎNotă editorială: aceasta este o versiune ușor revizuită a articolului originar care a apărut în „Onoma. Journal of the 

despre numele proprii. O teorie cu adevărat integratoare, cuprinzătoare, trebuie, în consecinţă, să fie nu 
doar suficient de largă pentru a se potrivi cu obiectul său de cercetare, ci să fie, totodată, și bazată pe o teorie 
generală bine fundamentată. În această lucrare, aduc argumente în favoarea unui cadru teoretic care ia ca 
punct de plecare utilizarea limbajului obişnuit (cf. Coseriu, 1955b, 1985, 1988), vorbirea de zi cu zi si 
enunţurile în toată complexitatea lor constituind nivelul originar al activităţii lingvistice în care apar și 
trebuie studiate numele proprii. 

Orice fenomen lingvistic poate fi abordat din diferite perspective, si acest lucru este la fel de adevărat 
în cazul numelor proprii. Mai mult decît atît, numele proprii pot fi studiate nu doar din diverse puncte de 
vedere lingvistice (sintactic, semantic, pragmatic, psiholingvistic, neurolingvistic etc.), ci și din perspective 
non-lingvistice, fie acestea logică (cum este la Searle, 1969; Kripke, 1980; Devitt, 1976, şi la multi alții), 
filosofică (Gardiner, 1954), psihologică (Landgrebe, 1934), stilistică (Aschenberg, 1991) etc. Această 
varietate de abordări aparţine, la rîndu-i, obiectelor de cercetare ale altei discipline, totuși, meta-disciplina 
numită „epistemologie”. În general vorbind, epistemologia lingvisticii este preocupată de relaţia dintre 
limbaj, văzut ca materie de studiu, pe de o parte, şi abordările ştiinţifice, metode și scopuri, pe de altă parte. 
Deși nu pot intra aici într-o prezentare istorică, trebuie arătat că în ultimul secol si jumătate s-au dezvoltat 
în lingvistică diferite tipuri de epistemologie. O teorie generală în filosofie, logică si psihologie care, în 
cursul secolului XX, s-a adaptat sarcinilor si provocărilor epistemologiei lingvistice este fenomenologia. 
Decit să ofer o privire de ansamblu referitoare la abordarea fenomenologicä a epistemologiei lingvisticii 
(vezi Willems, 1994 si 1996), mai curînd voi atrage atenţia asupra celor trei aspecte ale ei care sînt de un 
interes special pentru scopul prezentei lucrări. 

Intii de toate, fenomenologia urmăreşte să determine, cît se poate de precis, rolul pe care îl joacă în 
investigaţiile lingvistice intuiţia noastră lingvistică preliminară. Ideea fundamentală este aceea că, la fel ca 
toată utilizarea limbii, lingvistica nu poate decît să se bazeze pe ceea ce știm deja în mod intuitiv despre lim- 
baj (Coseriu, 1958; Itkonen, 1983). Din punct de vedere fenomenologic, provocarea unei științe cum este 
lingvistica rezidă în convertirea acestei cunoașteri intuitive într-o cunoaștere științifică, explicită, care este, 
metodologic vorbind, sănătoasă si bine întemeiată, fără să fie însă contrară intuitiei respective. În al doilea 
rind, fenomenologia lingvistică vede problema semnificației drept una centrală atît pentru lingvistică, cît 
şi pentru filosofia limbajului”, iar dezvoltări recente din cadrul ambelor discipline par să justifice această 
viziune. Pentru fenomenolog, semnificația este partea centrală a intentionalitatii vorbitorului (Husserl, 
1929, 1939/1985). Cu alte cuvinte, focalizarea pe semnificaţie este o focalizare pe „conditia” centrală 
ori resursa activităţii lingvistice, şi anume originea vorbirii (într-un sens non-genetic), cum ar fi inteles-o 
Husserl. În al treilea rînd, pentru fenomenologie, o critică epistemologică nu este niciodată o ţintă în sine, 
fie aceasta filosofică, logică sau de altă natură. Dimpotrivă, scopul ei suprem este acela de a pătrunde cu 
privirea cît mai adînc în obiectul investigaţiei științifice particulare, care, în acest caz, este constituit de 
lingvistică. Scopul suprem al unei fenomenologii a lingvisticii este, astfel, acela de a clarifica obiectul însuşi, 
şi nu (sau, cel puţin, nu în primă instanţă) teoria şi meta-teoria cercetării, deși, pentru a atinge o atare ţintă, 
focalizarea fenomenologicä trebuie să ia în consideraţie toate nivelurile relevante ale investigaţiei și rolul 
pe care îl joacă ele în elucidarea problemelor și obiectelor ştiinţifice. 

În această lucrare, mă ocup de o problemă specifică din teoretizarea modernă privitoare la numele 
proprii si, făcînd aceasta, sper să contribui la o mai bună înţelegere a naturii semantice a fenomenului 
lingvistic pe care îl numim, în mod tradiţional, „nume propriu”. Pornesc de la presupunerea că o asemenea 
clarificare formează o preconditie necesară pentru orice teorie cuprinzătoare referitoare la numele proprii, 
după cum am precizat mai înainte (pentru o discuţie extinsă, vezi Willems, 1996), pentru orice teorie 
lingvistică a numelor proprii, într-adevăr, si sper, în plus, să demonstrez marea însemnătate a problemei 
pentru teoria semnificației lingvistice în general. 


!Husserl (1900-1901/1984, II, 1, I, $$1-5); vezi si Edie (1976, Capitolele I şi IV), Eley (1972/1985), şi Willems (1994, 
Capitolele I și III). 


Formă, semnificaţie si referință în limba naturală 3 


2. Problema 


In ultimele decenii am asistat la citeva incercäri serioase de a oferi definitii formale numelui propriu in 
logică si în filosofia analitică, precum si de a da definiții pragmatice în lingvisticä (în cea aplicată). Aceste 
abordări, unele mai speculative, altele în mod fundamental empirice, au reușit să se completeze reciproc 
într-un mare număr de cărți şi articole?. Nu ne surprinde, de vreme ce, dintr-un punct de vedere epistemo- 
logic, cele două abordări par să împărtășească măcar o presupunere esenţială. Încă de cînd Saul L. Kripke, 
la începutul anilor '70, a definit funcţionarea numelor proprii ca „desemnare rigidă” bazată pe un „act de 
botezare” și ca urmare a utilizării lingvistice (vezi Kripke, 1980), a devenit aproape un loc comun în teoria 
numelor proprii, ca si în studiile empirice de onomastică, să consideri numele proprii drept instrumente 
semiotice speciale cu scopuri pragmatice particulare, întrebuințate pentru a ne referi la entităţi din lumea 
extra-lingvistică. Odată cu abordarea lui Kripke, care a devenit foarte cunoscută, problema semnificației 
a fost în mod emfatic retrogradată către marginile teoriei numelui propriu. Kripke nu dorește să explice 
semnificaţia unui nume propriu în relaţie cu forma sa lingvistică. Mai curînd, el este interesat de conţinutul 
unei tradiţii referentiale si, în cele din urmă, sociolingvistice privind utilizarea unui nume propriu într-o 
anumită comunitate de vorbitori. Altminteri, în ciuda unor diferențe notabile (la urma urmelor, Kri- 
pke şi-a dezvoltat abordarea în opoziţie explicită faţă de teoria „descriptivă” a numelor proprii elaborată 
de Searle), teoria lui Kripke este, în acest punct, remarcabil de asemănătoare celei a lui John R. Searle 
(1969). Nici Kripke şi nici Searle nu s-au concentrat asupra problemei semnificației din numele proprii: 
similar lui Kripke, Searle a fost preocupat, în primul rînd, de întrebarea cum ar putea fi explicate unitatea 
informaţională si integralitatea unui nume propriu într-un sens valid atît din punct de vedere logic, cît si 
din punct de vedere istoric. Într-adevăr, ceea ce desemnez drept „unitate informaţională și integralitate” 
trebuie să se distingă de semantica propriu-zisă. Afirmînd că un nume propriu corespunde unui anumit 
set de descrieri (definite) care tin de referentul numit sau, mai exact, unei clase disjunctive de astfel de 
descrieri, Searle (1969, p. 167) a redus problema semantică a numelor proprii la o întrebare privitoare la 
statutul informaţional al numelor proprii în cadrul cunoaşterii în general, precum și la utilizarea limbii. 
Deși Kripke a propus, în esenţă, aceeași concepţie cîțiva ani mai tîrziu, el a procedat într-o manieră total 
diferită, sustinind că numele proprii sînt non-descriptionale și că ele desemnează prin „referință directä”*. 
Contrar opiniei care incä se mentine, opozitiile dintre „teoria cauzalä” (sau „teoria lantului cauzal”) a lui 
Kripke si „teoria ciorchinelui” a lui Searle nu iau naștere din viziuni diferite asupra semnificației numelor 
proprii. Mai degrabă, ele se înrudesc prin felul în care ambii savanţi definesc conţinutul informaţional 
care este, într-un fel sau altul, asociat numelor proprii ca instrumente particulare în utilizarea limbii — si 
aceasta este o chestiune complet diferită. 

În teoria numelor proprii, şi abordarea de tipul Kripke, şi abordarea de tip Searle sînt tributare unei 
orientări atît logice, cât si referentiale din filosofia modernă a limbajului (cf., de ex., Devitt & Hanley, 
2006). Impactul decisiv al acestei orientări predominante în teoria semantică globală de astăzi nu a revelat 
doar virtuțile preciziei analitice. Lucrul acesta este evident mai ales în teoria numelor proprii. În prezent, 
încă lipsește o bază teoretică pentru o analiză semantică adecvată a numelui propriu ca parte a limbii 
naturale, fapt cu atît mai frapant cînd se fac comparații cu alte arii din semantică și sintaxă. În orice caz, 
o asemenea bază are rostul de a completa discuţia în chestiuni care nu sînt tratate în dezbaterea dintre 


? Pentru detalii bibliografice, vezi Eichler es al. (1995-1996). 

Nu voi intra în detalii istorice aici. Este suficient să spun că opun—de dragul argumentärii gi într-o manieră intrucitva 
simplificatoare si generalizatoare— tradiţia în care este situat Searle (G. Frege, B. Russell, L. Linsky, printre alții) cu tradiția 
căreia îi aparţine Kripke (dimpreună cu K. Donnellan, D. Kaplan, H. Putnam, printre alții); cf. Salmon (1996, p. 1142 şi 
urm.). 

“Deloc surprinzător, în Capitolul IX al cărții sale Inzentionality (1983), Searle încearcă să-și convingă cititorul că teoria 
cauzală a lui Kripke este întemeiată si ea, deși implicit, pe un argument descriptiv; vezi si discuţia de la Dummett (1996) şi 
Salmon (1996, $6). Deosebirile dintre noţiunile de “rigiditate, așa cum sînt ele întrebuințate de S. Kripke şi, respectiv, D. 
Kaplan, sînt cercetate de Steinman (1985). 

(cei care îi urmează pe) S. Kripke si ]. Searle. În această lucrare, susțin că o teorie a numelor proprii 
este incompletă dacă nu reușește să ţină seama de relaţia lingvistică autentică dintre forma lingvistică şi 
semnificaţia lingvistică, așa cum au fost ele definite, de pildă, de Saussure (1916/1968, p. 146 şi urm.) în 
a sa influentă— deși nu întotdeauna înţeleasă adecvar— schiţă cu privire la o teorie a semnului lingvistic. 
Chiar felul în care voi prezenta cu această relaţie se va întemeia pe teoriile numelor proprii conturate de 
Edmund Husserl (1859-1938) si Eugenio Coseriu (1921-2002). Deşi mai puţin cunoscuţi, din păcate, 
fiecare în felul său consideră că numele proprii reprezintă un tip particular de semn lingvistic complex 
în care atît forma, cît si semnificaţia joacă un rol esenţial. Mă voi axa pe Husserl ca epistemolog, a cărui 
fenomenologie este, printre altele, o încercare impresionantă către un dialog lämuritor între filosofie si alte 
ştiinţe, precum fizica, logica și lingvistica. Coseriu va fi introdus ca mare lingvist şi teoretician al limbajului 
din secolul al XX-lea, care a adus una dintre cele mai incitante contribuţii la discuţia interdisciplinară 
purtată între filosofie si lingvistică în ceea ce priveşte teoria numelor proprii. 


3. Deosebirea fenomenologică dintre „formă simplă” si „formă lingvistică” 


Faptul că nici Kripke si nici Searle nu iau în discuţie relaţia dintre formă şi semnificaţia propriu-zisă serveşte 
ca un memento emfatic privind distincţia radicală care trebuie făcută între „formă” (fără alte specificaţii) 
şi „formă lingvistică”. Să se observe că termenul „formă” ca atare este nespecific: cineva poate vorbi despre 
„formă” în biologie la fel de ușor ca în logică, artă sau fizică. Dimpotrivă, termenul „formă lingvistică” este 
specific într-o mare măsură. Se referă la limbile naturale ale ființelor omenești pînă într-acolo, încît nu 
numai că trebuie să distingem câteva forme fonologice, morfologice, lexicale si sintactice („formele ling- 
vistice” ale fonemelor, morfemelor, cuvintelor și enunţurilor), ci și „forma internă” a unei limbi în opoziţie 
cu altă limbă (în tradiţia lui Humboldt, 1830- 1835/1963, $21). Drept consecinţă, „forma lingvistică” este 
întotdeauna si in mod necesar „forma” unei limbi istorice particulare; universaliile lingvistice si tipurile, 
tot așa, trebuie realizate în limbi istorice particulare, de ex., engleza, chineza sau araba. 

Oricât de evidentă ar putea să pară această observaţie, în teoria numelor proprii distincţia dintre „formă” 
şi „formă lingvistică” este o preconditie indispensabilă. Întâi de toate, numele proprii aparţin limbii natu- 
rale. Aceasta înseamnă că vorbitorii din diferite comunităţi lingvistice ştiu ce sînt numele proprii bazindu- 
se pe cunoașterea lor lingvistică naturală (competenţa intuitivă), ceva ce poate fi constatat pur si simplu 
prin observarea vorbitorilor în actul generării numelor proprii, în utilizarea zilnică a limbii, şi în identifi- 
carea lor drept nume proprii oricînd le întîlnesc. Din punct de vedere fenomenologic, celebrii „termeni 
singulari” ai logicienilor (G. Frege, B. Russell, A. Tarski, D. Davidson, printre alţii), care sînt frecvent 
prezentați drept cele mai desävirsite exemple de nume proprii (cum ar fi acel / deictic sau descriptia de- 
finită capitala Frantei), nu sînt deloc nume proprii. În schimb, definiţia lor ca „termeni singulari” derivă 
din nume proprii deja existente în limba naturală, si nu vice versa, datorită, de exemplu, unor frapante 
similarități semantice și/sau referentiale precum și pragmatice între numele proprii si „termenii singulari” 
ai logicienilor. În particular, nu putem pretinde, în mod rezonabil, că numele proprii din limbajul obişnuit 
sînt un fel de realizări „deficiente” ale vreunui dispozitiv ideal si în esenţă nelingvistic, care este obiectul 
logicii, de pildă (cf. Frege, 1892). Mai degrabă invers: „numele singulare” la care se referă cei mai multi 
logicieni (descriptii definite, indexicali etc.) sînt, într-adevăr, doar forme radical neechivoce, derivate pe 
baza unei interpretări a numelor proprii care există deja în limba naturală și pe baza competenţei lingvistice 
originare corespunzind unor asemenea nume primare în comunităţile lingvistice istorice si în limbile lor. 

În al doilea rînd, şi încă mai important pentru scopurile prezentei lucrări, distincţia dintre „formă” 
şi „formă lingvistică” este un simplu corolar al faptului că limba obişnuită, naturală este mai mult decît 
numai un fenomen formal, formele lingvistice fiind mereu, într-un fel sau altul, semnificative. După cum 
am arătat mai devreme, această concepţie se află în centrul fenomenologiei lingvistice. Tocmai pentru 
că forma este, metaforic vorbind, doar o faţă a semnului lingvistic, reversul fiind semnificaţia sa, teoria 
numelor proprii nu se ocupă cu „formele” simple ale semnelor, ci cu „formele lingvistice” complete, adică 
formä-cu-semnificatie. Asa simplificat cum este acest rationament epistemologic, el aratä cä orice teorie a 

numelor proprii văzute ca semne lipsite de semnificaţie este a priori de neconceput. 

Pentru a ilustra impactul distinctiei dintre „formă” si „formă lingvistică” asupra teoretizării despre 
semnificaţia numelui propriu, este revelator, mai cu seamă, să privim cu atenţie analiza procesului de 
numire din teoria cauzală a lui Kripke şi să descriem mai amănunţit în ce sens se ocupă Kripke de „forme” 
în locul „formelor lingvistice”, În viziunea lui Kripke (adoptată într-un mare număr de studii recente) re- 
ferinţa unui nume propriu este fixată printr-un „act de botezare” al desemnării. Numele propriu este astfel 
conceput ca o formă definită în termenii stării sale informaţionale si a valorii de adevăr corespondente. 
De exemplu, forma „John” este atribuită unei persoane X si această informatie particulară (gi verificabilă) 
este trecută apoi (printr-un „lanţ cauzal”) altor membri ai comunităţii lingvistice atât în mod sincronic, 
cît şi în mod diacronic. Ca atare, teoria lui Kripke se bazează în esență pe formă si referință combinate 
în actul numirii. Actul numirii este conceput ca un gen de activitate lingvistică, care leagă un referent de 
o formă, fără a fi necesar pentru această formă să fie exprimată în limba naturală (fie aceasta în vorbire 
ori în scris). Un alt tip de semn—o urmă încrustată, o carte de joc sau orice alt fel de simbol—ar putea 
face acest lucru la fel de bine, dacă etichetarea si transferul ulterior de informatie sînt reușite şi adecvate. 
Pe scurt, în teoria lui Kripke, numirea se face într-o modalitate imediată, pînă într-acolo încît nu i se mai 
atribuie formei numelui nici o altă funcţie semnificativă în afara referentului”. Intrebuintind o distincţie 
utilă introdusă în teoria lingvistică de Coseriu (1955a), s-ar putea spune că în teoria lui Kripke nici o 
„formă plină” nu se leagă de un referent, ci doar o abstracţie a unei asemenea forme pline, pe care eu o 
numesc „formă simplă”. Pe baza principiului potrivit căruia semnul lingvistic autentic din limba naturală 
este un semn bilateral, constind dintr-o formă care corespunde unei semnificaţii, forma lui Kripke este 
„doar” formă, formă fără semnificaţie, în ciuda faptului că este legată în mod cauzal de un referent. Ceea 
ce corespunde „formei” numelui, prin definiţie sau prin convenţie („fiar”, cf. Pendlebury, 1990, p. 522), nu 
este semnificaţia, ci un fel de informatie referentialä (adică informatie localizată într-un act de referire), si 
această informatie este acel tip de „continut” care induce lanţul desemnării rigide. Este limpede că teoria lui 
Kripke nu lasă loc pentru semnificaţia intra-lingvistică, aspectele „semantice” relevante ale actului numirii 
fiind reduse la informaţia referentialä, non-lingvistică. În această privință, teoria lui Kripke este, într- 
adevăr, foarte asemănătoare celei a lui Searle, chiar dacă Kripke respinge explicit „sprijinul descriptiv” 
enciclopedic propus de Searle ca bază pentru numele proprii. 

Ca să o spunem blind, teoria lui Kripke trebuie considerată unilaterală si incompletă (deşi nu conce- 
pută cu totul greșit, vezi $5.1) din punct de vedere fenomenologic, de vreme ce nu expune relația dintre 
numele proprii şi caracterul esenţial al limbajului obișnuit în general, si anume că forma si semnificaţia se 
presupun reciproc mereu în semnul lingvistic. De aceea, nu se poate spune că teoria lui Kripke se ocupă în 
vreun fel de numele proprii din limba naturală, iar Ziff (1977, p. 328) are dreptate cînd afirmă: „De bună 
seamă, numai într-o limbă formală, într-o logică modală, ar putea cineva să spere că va găsi ceva care să 
treacă drept designator rigid”. Aceasta ne conduce, în sfârșit, la o chestiune chiar mai fundamentală, care 
este de o importanţă considerabilă pentru teoria lingvistică în general. În cele din urmă, prezentarea lui 
Kripke pare să implice că numele proprii, deși fac parte din utilizarea zilnică a limbii naturale, reprezintă, 
într-un fel sau altul, excepţii de la relația formä-semnificatie caracteristică limbii naturale, prin aceea că 
se lipsesc complet de componenta semnificației semnului. Aceasta se ridică la pretenţia că numele pro- 
prii nu sînt deloc semne lingvistice, ci mai degrabă semne generale cu o funcţie particulară pragmatică si 
referentialä, şi totuși fără vreo funcţie semantică intra-lingvisticä. In $5.2 voi reveni la această chestiune. 


>Oricum, ar trebui observat că „imediat” nu se cuvine să fie identificat cu „complet nemediat” (cf. Salmon, 1996, p. 1143). 
Tot aşa, în teoria referintei directe, apartinindu-i lui Kripke, forma goală a numelui propriu joacă într-adevăr un rol în actul 
numirii. În orice caz, chestiunea vitală este că în prezentarea lui Kripke nu există nici o funcţie semantică intra-lingvisticä care 
să corespundă formei astfel încît semnul lingvistic (adică forma și semnificaţia) să poată fi numele referentului. 

4. Diverse tipuri de semnificație în limba naturală 


Teoria lui Kripke (la fel ca teoria lui Searle) nu a fost concepută într-un gol istoric. Începînd cu John 
Stuart Mill, filosofii, logicienii, teoreticienii limbajului, lingvistii si specialiștii în onomastică au pretins că 
numele proprii au, în esență, doar referință, färă semnificație. După cum am arătat în secțiunea precedentă, 
această viziune implică faptul că numele proprii sînt văzute ca „forme simple”, şi nu ca „forme lingvistice” 
cu semnificație, și că numele proprii funcționează ca etichete ce indică entitățile extra-lingvistice. Per- 
spectiva potrivit căreia numele proprii sînt, în esența lor, forme lipsite de semnificație si-a cîştigat o largă 
recunoaștere nu doar în teoria numelor proprii, ci şi în teoria limbajului în general încă din secolul al XIX- 
lea“; totuși, pentru fenomenolog, chiar acest fapt semnalează o problemă semantică pe cît de incetätenitä, 
pe atît de greşit înţeleasă. 

Dacă dimensiunea semantică a problemei numelor proprii a rămas, în linii mari, nerezolvată, aceasta 
se datorează în mare măsură faptului că termenul „semnificatie” care se tot ivește, iar și iar, în discuţii este 
atît de rău definit si de vag. Drept consecinţă, numelor proprii li s-a putut chiar nega cu totul semnificația 
ca rezultat al observaţiei lui Jakobson (1957/1971, p. 131, sprijinindu-se pe Bertrand Russell), după care, 
de pildă, toţi clinii numiţi Fido nu au în comun vreo proprietate de tipul “Fidoitate, în timp ce cuvinte ca 
pup “căţel, mongrel “corcitură, hound ‘ogar au într-adevăr o semnificaţie generală care poate fi indicată prin 
substantivele abstracte ‘puppihood’ (‘cätelitate’), 'mongrelness’ (“corcituritate”) si, respectiv, "houndness’ 
(‘ogaritate’)'. Conform acestei viziuni, cuvîntul Fido nu implică din punct de vedere semantic nimic 
de genul “aparţinînd clasei lui Fido’; pe de altă parte, dacă cuvîntul dog ‘ciine’ este întrebuințat pentru 
a desemna un cîine individual sau o specie, atunci această întrebuințare a lui dog indică faptul că referentul 
este conceput ca apartinind clasei caninelor. Mai mult decît atît, cuvîntul dog poate fi folosit pentru a 
desemna orice specimen din clasa caninelor, în timp ce nu orice cline se numeşte Fido. 

Ce ne spune observaţia lui Jakobson despre numele proprii? Evident, este de făcut o distincţie impor- 
tantä între nume si apelativ, în baza faptului că numelui propriu îi lipseşte o semnificaţie de clasă, adică 
o semnificaţie care îi permite vorbitorului să repartizeze referentul unei anumite clase. În acest articol, 
intrebuintez termenul de semnificație clasematicä pentru a mă referi la acest tip de sens”. Dar afirmaţia 
că numelor proprii le lipseşte semnificaţia clasematică implică oare că ele nu au deloc semnificaţie? Este 
limpede că o atare concluzie ar fi prematură, întrucît Jakobson demonstrează doar că semnificaţia numelor 
proprii trebuie să fie de un alt tip în comparaţie cu semnificaţia apelativelor. Prin urmare, intrebarea-cheie 
ar fi cum să definim această diferență de sens. 

Se vädeste astfel că distingerea cîtorva tipuri de semnificaţie nu este doar relevantă, ci chiar indis- 
pensabilă, şi aceasta este în mod particular limpede dacă privim cu atenţie la semantica numelor proprii. 
Deşi multi savanţi (de ex., G. Leech, J. Lyons, K. Allan, printre alţii) au încercat să deosebească unele 
tipuri de semnificaţie, expunerile lor rămîn cantonate într-o orientare destul de tradiţională si nu se poate 
spune despre ele că sînt relevante pentru natura semantică specifică a numelor proprii. Una dintre puţinele 
dări de seamă de relevanţă imediată pentru semantica numelor proprii este teoria conţinutului semantic 
prezentată de E. Coseriu în cîteva articole si cărţi. De aceea, pare util să insistăm pe ceea ce are Coseriu de 
spus în această privinţă, cu atît mai mult cu cît avem impresia că expunerea sa nu a fost bine înţeleasă în 


SO dovadă în acest sens poate fi găsită si în succesul de durată al faimosului „triunghi al referintei” introdus de Ogden & 
Richards (1945, p. 11), care se bazează pe presupunerea că cuvintele „nu “semnifică nimic prin ele însele [...]. Abia cînd un 
gînditor le utilizează tin ele locul la ceva ori, într-un anume sens, au semnificaţie” (O gden & Richards, 1945, p. 9-10). Această 
confuzie între “semnificație” si faptul de a ţine locul la ceva’ a bintuit multă vreme atât teoria limbajului, cît si teoria numelor 
proprii. 

* Exemplele date de autor privesc aproape exclusiv limba engleză și relaţiile semantice ale unor cuvinte din aceasta; din acest 
motiv, nu am echivalat întotdeauna exemplele englezești cu termenii corespunzători din limba română. Am făcut-o doar acolo 
unde adaptarea nu afecta înțelegerea unor asemenea relații semantice (nota trad., Cr.M.). 

7Am evitat in mod voit să utilizez termenul lui Bloomfield (1935, p. 146, 202), semnificaţie de clasă, de vreme ce 
Bloomfield— deloc suprinzător, în cadrul său behaviorist—nu distinge clar între nivelul lexical al limbii (langue) istorice și 
nivelul categorial al discursului în general (vezi și nota următoare cu privire la noțiunea de semnificație clasematica). 

unele studii recente (cf. Willems, 1996, pentru discuţie). 

Primul lucru care ar trebui să fie clar dintru început este că tipul de sens desemnat de obicei prin terme- 
nul general [engl.] meaning “semnificaţie! este ceea ce Coseriu numește sernnificatul lexical al cuvintelor 
sau al morfemelor lexicale, adică acel tip de semnificaţie care îl deosebește pe a veni de a merge, pe alb de 
verde, pe casă de clădire, pe plantă de copac, pe [engl.] -less “fără [ca sufix} de [engl.] -ful ‘cu [ca sufix]! 
ş.a.m.d. Despre semnificatul lexical se poate spune că este „clasematic” în sensul introdus mai sus. De 
exemplu, ca element al lexiconului limbii engleze, cuvîntul house “casă nu înseamnă o casă anume, un 
grup de case sau cîteva tipuri de case existente etc. Semnificația (Bedeutung) cuvintului nu este referinta sa 
(Bezeichnung). La fel ca si forma sa, semnificatul lexical al cuvîntului casă face parte din limba engleză si 
numai din aceastä limbä. In termeni epistemologici, semnificatia unui cuvint poate fi numitä conditia uti- 
lizärii sale, din două motive. Mai întîi, semnificaţia unui cuvînt este o „regulä” ideationalä, intersubiectivä 
pe care vorbitorul trebuie să o aplice dacă intenţionează să se refere la un obiect din lumea exterioară care 
cade sub acea semnificaţie. În limba naturală, nu poate exista vreo referință fără a avea semnificaţia ca bază 
a activităţii lingvistice, care este atât a vorbi despre ceva, cât şi a vorbi cu cineva (Coseriu, 1994, p. 82-83). 
În al doilea rînd, semnificaţia unui cuvînt este, simultan, un concept general si unul istoric. Semnificaţia 
este, în acest sens, o resursă specific lingvistică; de pildă, conceptul pe care îl are în minte un vorbitor al 
limbii engleze atunci cînd produce forma „house”. Conceptul corespunzător acestei forme este o „clasä” 
virtuală, clasa a „ceea ce este o casă” în engleză (cf. Coseriu, 1992, p. 9-25). 

În orice caz, după cum just arată Coseriu (1987, p. 149), semnificatul lexical este doar unul dintre 
cipurile de conţinut lingvistic, chiar dacă este unul foarte important. În total, Coseriu distinge cinci tipuri 
de semnificaţie care sînt toate corespondente semantice ale formelor lingvistice— forme care, după cum 
vom vedea mai jos, pot reda mai mult decît o funcţie semantică (care, oricum, nu are nimic de-a face cu 
polisemia, aşa cum este aceasta înțeleasă în mod curent; vezi Coseriu, 2000). 

În afară de semnificatul lexical abia menţionat, un al doilea tip de semnificatie—unul de o importanță 
particulară pentru scopul prezentei lucrări— este semnificatul care este comun, de exemplu, adjectivelor 
alb, verde, roșu, şi care diferă de semnificatul comun substantivelor corespunzătoare alb [albeatä], verde 
[verdeață] şi roşu [roseatä]. Desigur, există o diferență de semnificat lexical între, de pildă, alb si verde, 
ori între verdeață şi roseatä. Totuşi, diferenţa de semnificat dintre seria adjectivelor si seria substanti- 
velor nu stă in lexicon, chiar dacă unităţile înregistrate în lexicon pot reflecta parțial această diferenţă. 
În orice caz, diferenţa semantică în cauză reiese din diferența dintre părțile de vorbire pe care le numim 
„adjectiv” şi „nume” (sau „substantiv”). Această diferenţă se bazează pe modurile intentionale în care 
obiectul vorbirii, „realitatea” în sensul său cel mai larg, este reprezentat(ä). Părţile de vorbire sînt categorii 
semantice localizare în activitatea lingvistică raţională ca atare; din acest motiv, ele sînt potenţial univer- 
sale, în timp ce semnificatul lexical este în mod necesar specific unei anumite limbi (deși este posibil să 
fie si o caracteristică general lingvistică). În consecință, în expresii precum un vin alb, cuvintul alb are 
cel puţin două tipuri diferite de semnificaţie în uzul limbii obișnuite, adică un semnificat lexical, fiindcă 
este o unitate a lexiconului limbii române, si valoarea de a fi un „adjectiv”. În acest sens, se poate spune 
că forma cuvîntului corespunde mai mult decît unei funcţii de semnificaţie. În acord cu terminologia 
epistemologică tradiţională, Coseriu numește acest fel de conţinut care corespunde unei anume părți de 
vorbire semnificat categorial. Din punct de vedere fenomenologic, este important să nu se confunde o 
categorie cu o clasă (vezi Cobb-Stevens, 1990, p. 148-154, 169) sau, cu alte cuvinte, să nu se confunde 
semnificatul categorial cu semnificația clasematicä. Cineva ar putea, de exemplu, să atribuie o semnificaţie 
de clasă lexicală cuvîntului [engl.] fre “foc, însă semnificatul categorial al acestui cuvînt se vädeste doar 
în vorbirea concretă ori în reprezentările abstracte aferente. Dacă fire este întrebuințat ca verb (de pildă, 
în enunţul They fired rubber bullets “Au tras [cu] gloanțe de cauciuc”) sau ca substantiv (de exemplu, în 
The troops came under fire from both flanks “Trupele venirä sub foc [= sub gloanţe] din ambele flancuri”), 
aceasta depinde de enunţul luat ca un întreg (vezi si Coseriu, 1987, p. 27, şi 2004)’. Mă voi reîntoarce la 


3Ceea ce unii autori numesc semnificație categorică este, aşadar, nu un tip de semnificat categorial, ci chiar opusul, un fel 

definiția semnificatului categorial al numelor proprii la §5. 

Un al treilea tip de conţinut lingvistic se numește semnificat instrumental. Cu acest termen, Cose- 
riu nu se referă doar la semantica procedurilor si elementelor combinatorice precum ordinea cuvintelor, 
intonatia, afıxele si desinentele, ci si la semnificaţia „cuvintelor-unelte”, cum sînt articolele, prepozitiile 
si conjuncţiile. Dacă cineva zice the book “cartea, se spune că unitatea lexicală book este „actualizatä” cu 
ajutorul articolului hotărît într-un fel care este diferit de „actualizarea” realizată, de pildă, cu ajutorul 
articolului nehotärit (a book “o carte”); diferă si de „pluralizarea” obţinută cu ajutorul unui morfem de 
legătură (book-s cărţi”), ori de „delimitarea” specificatoare realizată, de exemplu, cu ajutorul unei prepozitii 
(de ex., without books “fără cărți”). 

Cel de-al patrulea tip de conţinut este numit semnificat sintactic de către Coseriu. Semnificatul sintac- 
tic combină semnificatul lexical și/sau categorial cu semnificatul instrumental. De exemplu, modurile si 
timpurile verbale (de pildă, indicativul în opoziţie cu imperativul, sau prezentul indicativului în opoziţie 
cu viitorul indicativului), diateza (activă şi pasivă sau antipasivă) etc. corespund unor diferențe de semnifi- 
cat sintactic. Aşadar, este eronată pretenţia că nu există o deosebire reală de semnificaţie între următoarele 
două enunturi: 


(1) Hamlet l-a ucis pe Polonius. 
(2) Polonius a fost ucis de către Hamlet. 


Deşi este legitim să se persiste în ideea că nu există diferenţă nici de semnificat lexical, nici de referință 
între cele două propoziţii, sensul lor global nu este identic, de vreme ce rezultă forme sintactice diferite, 
de pildă, cu marcarea diferită în ceea ce priveşte topica lor. 

În fine, cel de-al cincilea tip de conţinut care, potrivit lui Coseriu, ar trebui deosebit în cadrul concep- 
tului general de semnificaţie este semnificatul ontologic (sau „ontic”). Cu acest termen, Coseriu se referă 
la diferenţele date de diversele valori reprezentationale care derivă din diferenţele ce tin de construcţiile 
sintactice, de exemplu, valorile diferite exprimate în (3) şi (4): 


(3) Cît de înalt! 
in opozitie cu: 
(4) Cit de inalt? 


Aceste enunturi împărtăşesc același semnificat sintactic, dar „valoarea existenţială” atribuită stării de lu- 

cruri exprimată în ambele enunturi este diferită. Astfel, diversele semnificate ontologice corespund unor 

diferenţe precum cele dintre o propoziţie afirmativă şi o negatie, o propoziţie exclamativä și o propoziţie 
> > > > > > > 


de semnificaţie clasematică (cf. Van Langendonck, 1999, p. 107-108, 113). Potrivit lui Van Langendonck (1999, p. 113), 
referentul căruia îi este asociat un nume propriu aparţine „unei categorii specifice de entităţi, de ex., John este un 077. După 
cum bine o arată cl, aceasta este un gen de informatie (o „presupozitic”, după Van Langendonck) de la nivelul limbii (ca angue). 
La acest nivel, cuvintele sînt unităţile unei limbi particulare și pot fi asociate unei semnificaţii (conceptuale) particulare. Prin 
contrast, semnificatul categorial nu este (gi nu poate fi) situat la nivelul limbii (ca /angue)—desi semnificatul categorial este 
parţial lexicalizat în cele mai multe dintre limbi, așa cum am arătat anterior. În engleză, de pildă, un cuvînt precum man ‘om’ 
este întrebuințat” înainte de toate ca substantiv în enunţuri ca He îs a man of integrity [El este un om integru], în timp ce 
„intrebuintarea” sa ca verb în enunturi precum They man the fort (‘Ei supraveghează fortul'] este mai puţin frecventă si, prin 
urmare, ajunge să fie considerată secundară. În orice caz, diferențe de frecvenţă ca acestea nu afectează nicidecum distincția 
dintre semnificatul lexical și cel categorial. 

”Pentru o analiză mai elaborată a tot felul de determinări ale substantivelor, cf. Coseriu (1955b) si, în contextul numelor 


proprii, Willems (1996, Capitolul IV). 

interogativă etc. Aceste diferențe creează puntea de legătură între nivelul sistemului limbii (angue) şi nive- 
lul lingvisticii textului, dat fiind că este important să se determine dacă există sau nu „semnificatii” specifice 
unei limbi particulare care corespund diferitelor „funcţii de sens” ce exprimă semnificate ontologice!. 

Deosebirea celor cinci tipuri de semnificate prezentate mai sus implică aceea că diferenţele de formă 
lingvistică nu sînt niciodată doar formale. Diferenţele formale determină întotdeauna diferențe de semni- 
ficatie: nu neapărat diferenţe la nivelul lexical, desigur, dar mereu măcar la unul dintre cele cinci niveluri 
deja descrise. În plus, asemenea diferențe semantice nu pot fi reduse la referință, şi nu este o surpriză că 
descoperim și diferenţe de semnificaţie în privinţa substantivelor „clasematice” din lexicon în opoziţie cu 
numele proprii „non-clasematice”, ambele în vorbirea concretă si în legătură cu cunoașterea lingvistică 
pe care vorbitorii o deţin în cazul limbii lor. Cea din urmă chestiune este de o importanţă particulară. 
Trebuie făcută o distincţie clară între ceea ce eu numesc „vorbire concretă” si acel tip de cunoaștere pe 
care fiinţele umane o au cu privire la unul sau mai multe sisteme ale limbilor istorice. După cum voi 
argumenta în secţiunile ulterioare ale acestei lucrări, numele proprii, adică părţile de vorbire propriale 
avînd un semnificat categorial, nu pot fi inventariate „taxonomic”: doar pentru „formele” numelor proprii 
se poate acest lucru. Taxonomiile sînt, fireşte, o practică obişnuită în cazul apelativelor lexicalizate în orice 
lexicon, dar, după cum am notat mai sus, apelativele sînt morfeme cu semnificaţii clasematice. De vreme ce 
numelor proprii le lipsesc asemenea semnificaţii, este îndoielnic că un inventar de forme de nume proprii 
ne poate spune ceva despre adevărata natură semantică a numelor proprii ca părţi de vorbire. 

Înainte de a urmări în detaliu definiţia semantică a numelui propriu în secțiunea următoare ($5), aş 
dori să rezum linia rationamentului de pînă acum. În primul rînd, diferenţa dintre cuvinte „clasematice” si 
„non-clasematice” nu este de găsit la nivelul semnificatului lexical. În schimb, această diferenţă se leagă de 
semnificatul categorial, adică de nivelul părţilor de vorbire. Acest nivel se referă la modurile universale de 
„configurare” a realităţii în limbaj, moduri care corespund formelor lingvistice semnificative (cu adevărat 
„pline”). În al doilea rînd, în elaborarea unei teorii semantice a numelor proprii, sînt implicate mult 
mai multe decît numai diferenţe de natură referentialä şi pragmatică. Lucrul acesta capătă o importanţă 
particulară cînd cineva intenţionează—cum fac eu în prezenta lucrare—să explice condițiile de referință 
si de utilizare a limbii cu ajutorul numelor proprii, în conformitate cu abordarea fenomenologicä schitatä 
mai sus. 


5. Definirea semnificației numelui propriu 


5.1. Semnificaţia si referirea după Edmund Husserl 


În secţiunea precedentă am explicat de ce diferența de semnificaţie între dog ‘line’ și Fido, de exemplu, 
nu este o diferență de semnificat lexical, deşi ambele sînt substantive. Pentru o dare de seamă completă 
privind diferenţa dintre cele două substantive, trebuie considerat în detaliu statutul specific a ceea ce eu 
numesc, urmîndu-l pe E. Coseriu, semnificatul categorial al unui nume propriu. 

În propoziţia The dog was barking (‘Ciinele lătra') avem cel puţin două tipuri de semnificaţie unite în 
cuvîntul dog, adică informaţia lexicală a cuvîntului englezesc (mamifer carnivor domesticit”) si informația 
categorială „substantiv” pe care cuvîntul o conţine în virtutea faptului de a fi o anumită parte de vorbire 
în acea propoziţie. In Fido was barking (‘Fido lätra’), cuvîntul Fido manifestă şi el limpede statutul cate- 
gorial al unui substantiv, însă este lipsit de semnificatul lexical descoperit în subiectul cfize(/e) din prima 
propoziţie. In particular, nu ar trebui făcută greșeala de a considera informaţia Fido is a dog (‘Fido este 
un ciine’) ca parte a semnificatului categorial al [cuvîntului] Fido. Înainte de toate, luînd în consideraţie 
propoziţia Fido was barking, trebuie să fim atenţi să nu proiectăm în subiectul Fido tipul de informatie 


10C£; „În mod similar, categorii ca imperativul, interogativul, optativul nu coincid cu categorii precum ordinul, întrebarea, 
dorinţa. Imperativul, interogativul, optativul sînt categorii ale semnificației pe care o limbă le poate manifesta sau nu și care pot 
exprima diferite funcţii de sens, în timp ce ordinul, întrebarea, dorința (la fel ca şi respingerea, răspunsul, replica, solicitarea, 
obiectia) sînt categorii ale discursului si ale sensului, care, la rîndul lor, pot fi exprimate în multe diverse feluri într-o limbă dată” 


(Coseriu, 1985, p. xxxi). 

lexicală transmisă de predicatul was barking "ätra, obtinindu-se astfel specificarea „Fido is a dog” („Fido 
e un ciine”) (vezi nota 8). In al doilea rind, semnificatul categorial al [cuvintului] Fido, pe de o parte, si 
ceea ce ştim, ca vorbitori ai limbii engleze, despre creaturile numite in mod obişnuit „Fido”, pe de altă 
parte, nu doar că sînt două lucruri complet diferite, dar cea de-a doua chestiune nici nu o influenţează pe 
prima. Deşi cuvîntul specificat categorial Fido este gol din punct de vedere lexical ca nume propriu, este la 
fel de bine posibil ca majoritatea vorbitorilor de limbă engleză să considere că Fido este un cuvînt folosit 
preponderent ca nume pentru cîini. Oricum, acesta nu este nicidecum un semnifica lexical care să poată 
fi asociat cu Fido. Mai degrabă, este o informatie pe care vorbitorii o derivă din utilizarea limbii obișnuite 
într-un cadru particular istoric în care Fido apare de obicei. Exact din acest motiv este atît de important să 
distingem semnificatul lexical al unui cuvînt de cunoașterea pragmatică aferentă utilizării normale a limbii 
într-un anume cadru. 

Lăsînd deoparte problema opacităţii etimologice, cea mai frapantă caracteristică a faptului că numele 
propriu Fido nu are semnificat lexical este că nu există relaţii lingvistice paradigmatice între Fido si alte 
nume proprii. În mod categoric, Fido este neutru în raport cu ființa träitoare, lucrul sau starea de lucruri 
care este numită „Fido”. Deși este adevărat că Fido este de regulă numele unui cline, ar putea să fie si 
numele unei pisici, al unei tornade, al unui dezastru sau al altui lucru cu totul diferit. Nu există restricții 
categoriale intra-lingvistice privitoare la această chestiune a domeniului referential, tocmai fiindcă Fido nu 
umple nici o nișă din paradigma lexicală. Lexemul dog, pe de altă parte, face exact acest lucru. Cuvîntul 
este parte a unui cîmp mai mare de unități lexicale, un cîmp lexical sau o paradigmă lexicală (cf. Coseriu, 
1978, p. 195)''. De exemplu, cuvintul dog ‘chine este subordonat cuvintelor mammal ‘mamifer’, animal 
“animal, creature “creatură! etc. Mai mult decît atît, semnificaţia lui dog este legată si [totodată] deosebită 
de semnificaţiile unor cuvinte precum cal, pisică etc., în timp ce poate fi determinată intrinsec (adică în 
mod clasematic) de specificaţii ulterioare ca inalt, alb, nervos etc. Toate acestea nu tin de Fido, de vreme 
ce nu există vreun motiv pur lingvistic pentru care Fido s-ar cuveni să fie un mamifer, un cîine sau o 
creatură cu o anumită mărime, înfățișare, stare emoţională etc. Drept consecinţă, relaţia dintre cuvinte 
ca dog, horse, cat este complet diferită de relaţia dintre Fido, Blacky si Benjy, de pildă. Diferenţa este aceea 
că cuvintele din prima serie sînt relationate primar pe temeiuri intra-lingvistice, în timp ce a doua serie 
conţine unități relationate primar pe baza cunoașterii extra-lingvistice, care poate deveni (parţial), desigur, 
conventionalizatä în utilizarea normală a limbii (cf. Coseriu, 1952). Fără îndoială, meritul mare al teoriei 
lanţului cauzal a lui S. Kripke este acela de a fi acordat atenţia cuvenită acestei diferenţe particulare, însă 
în teoria lui Kripke aspectele lingvistice ale diferenței rămîn obscure. 

Mai presus de orice, cu referire la conţinutul lingvistic, o „paradigmă” nu trebuie să fie confundată cu o 

„serie. Dacă o unitate lingvistică aparţine unei „paradigme”, aceasta înseamnă că unitatea este o îmbinare 
a unci forme cu o semnificaţie (fie aceasta, de pildă, o unitate lexicală, morfologică sau sintactică) care 
ocupă un loc într-un sistem sau subsistem al unei limbi istorice particulare. Drept consecinţă, umplerea 
unei „nise” dintr-o paradigmă determină o opoziţie la un nivel categorial al limbii: bărbat, femeie, băiat, 
fată; fierbinte, cald, cäldut, rece; a privi, a vedea, a (se) uita, a percepe etc. Dimpotrivă, nu există nici o 
restricţie categorială în cazul unei „serii” lingvistice; de exemplu, seria numelor tipic feminine terminate 
în -a, întâlnite în cîteva limbi germanice (Alberta, Joanna, Amanda, Patricia, Claudia) ori seria numelor de 
locuri (Oxford, Chelmsford, Hertford, Watford, Guildford, Stratford) etc., căci în enunturi ca I love another 
Amanda (‘Iubesc o altă Amanda) si I have not seen your Oxford neither! (Nu am văzut nici Oxfordul tău!) 
cuvintele Amanda si Oxford nu sînt nume proprii (vezi $5.3 și $5.4, pentru discuţii ulterioare). 

Dacă este corect că numele propriu Fido nu are deloc semnificat lexical în sensul traditional al acestui 
termen, atunci este important să constientizäm că nu există nici diferenţă de semnificat lexical între dog 
şi Fido. Importanţa acestei distincţii a fost expusă cu mare talent de către Edmund Husserl, fondatorul 
fenomenologiei moderne. În Cercetäri logice, Husserl argumentează că relaţia dintre „sens” (sau „semnifi- 


11 În această lucrare ignor întrebarea dacă un asemenea cîmp se cuvine să fie înțeles în termenii opozitiilor structurale sau în 
g P t poziț 

sensul radial al teoriei prototipului si dacă ambele abordări se exclud reciproc. Pentru o discuţie asupra acestei chestiuni, vezi 

Coseriu (2000). 

catie”) si „referire” este radical diferită dacă se compară numele proprii cu substantivele apelative (Husserl, 
1900-1901/1984, II, 1, 1,$12)'*. După Husserl, referinţa unor cuvinte precum horse ‘cal’ este foarte largă, 
fiindcă asemenea cuvinte sînt ceea ce el denumește „nume universale”. Aceasta înseamnă că le putem folosi 
pentru a desemna („a [ne] referi la”) un număr indefinit de referenti din lumea exterioară. Ca rezultat, 
horse este un cuvînt cu o „extensiune” vastă („vielumfangend”, ca să intrebuintäm termenul lui Husserl). 
Cazul nu mai este același pentru nume proprii ca Bucephalus. Cuvinte ca acestea nu sînt „nume universale”, 
utilizarea lor ca nume proprii implică faptul că ele nu desemnează clase. Prin urmare, Bucephalus, ca nume 
propriu, nu poate fi „vielumfangend”, ci doar „vieldeutig”, echivoc sau ambiguu, de pildă dacă și alți cai sînt 
numiţi „Bucephalus”, în afară de cel apartinindu-i lui Alexandru cel Mare. În termenii fenomenologiei, 
posibilitatea echivocitätii există atîta timp cât ne preocupă „forma simplă” a numelui propriu, adică abs- 
tractia formală din numele propriu ca „formă plină”. Cu alte cuvinte, ca „formă plină” în vorbirea concretă 
(şi anume ca formă lingvistică purtătoare de semnificaţie), un nume propriu nu este niciodată ambiguu 
(exceptând posibile neînţelegeri sau „double entendres” intenţionate în dialog, la nivelul discursului, care 
nu contează aici) (Husserl, 1900- 1901/1984, II, 1, IV, $2). „Fido”, de exemplu, poate fi o formă ambiguă 
in abstracto, deoarece mai multi referenti pot avea acest nume. Totuși, aceasta nu înseamnă că cineva ar fi 
incapabil să asocieze un referent particular cu Fido ori de cite ori cuvîntul este destinat ca nume propriu in 
discurs, sau că ar atrage după sine ideea că toţi referentii numiţi „Fido” au în comun o trăsătură lingvistică, 
“Fidoitatea. Astfel, echivocitatea lui „Fido” nu se leagă de faptul de a fi un nume propriu, ci de faptul că 
cineva poate reduce întotdeauna un nume propriu „plin” la forma sa simplă („F-i-d-o”) si, ca urmare, să-i 
asocieze o semnificaţie clasematică, ca in Eu cunosc un alt Fido (de ex., cu sensul “Eu cunosc un alt cîine 
numit „Fido”). Dimpotrivă, toate creaturile care sînt subsumabile cuvîntului dog ‘cline’ împărtăşesc träsä- 
tura comună de a fi un animal canin doar din pricina semnificatului lexical, clasematic al cuvîntului dog'°. 
Pot fi concepute, desigur, și forme neechivoce ale numelor proprii, corespunzînd unui singur referent: 
să presupunem, de dragul argumentării, că acesta este cazul [numelui Popocatepetl (vulcanul din Mexic) 
sau al [nume]lui Tchomolungma (numele tibetan al Muntelui Everest). Dar aceasta nu ascunde diferența 
semantică esenţială dintre numele proprii şi substantivele apelative, această diferenţă neavînd, după cum 
ştia Husserl, nimic de-a face cu echivocitatea (potenţială). Atât numele proprii, cît gi substantivele apelative 
sînt cuvinte complete, forme lingvistice „pline”, deși prezentind diferite tipuri de semnificat subcategorial 
în cadrul categoriei globale a „substantivului”. În orice caz, în sens strict, numai cuvinte ca dog, horse, cat 
etc. sînt „lexeme”, dacă se ia termenul „lexem” pentru a se desemna clasa morfemelor pe deplin lingvistice 
din lexiconul unei limbi istorice particulare. Pe de altă parte, Fido nu este „lexem”, deşi are o formă utilizată 
în mod obișnuit într-una sau mai multe limbi istorice ca nume pentru un cîine. Totuși, nu „cuvintul” Fido 
este ambiguu, ci o abstracţie a cuvîntului, „simpla formă” (redusă) a sa; si această „formă simplă” poate fi 
luată, la rîndul ei, drept forma unui lexem complet prin reinterpretare, ca in AU the Fidos I know are dogs 
(“Toţi [acei] Fido pe care îi cunosc sînt cîini”) (vezi $5.4). 

Astfel, în cadrul husserlian, atît cuvintele „universale”, cît şi numele proprii au semnificaţie. În perioada 
Cercetărilor logice şi a unui articol de-al său mai timpuriu despre logica semnelor (scris în 1890, dar publicat 
abia în 19701), Husserl numeşte apelativele „semne indirecte”, iar numele proprii, „semne directe” (vezi 
Husserl, 1900- 1901/1984, II, 1, IV, $3, si 1890/1970, p. 343-344). Pentru Husserl, argumentul vital este 


u » pan a Bestie EN ; pa DA A CSE: 
ca „sensul (adică semnificaţia lingvistică) ȘI „referința coincid în numele propriu, in vreme ce nu coincid 


'2După Rosado Haddock (1982, p. 432), este greşit să presupunem, cum o fac D. Føllesdal și alții, că Husserl datorează lui 
Frege distincţia sa între sens si referință. Nu voi intra aici într-o discuţie despre aceşti termeni (şi nici despre termeni relationati 
cum sînt inzensiune şi extensiune) comuni scrierilor lui Frege, Carnap, Wittgenstein, Searle, Kripke, Kaplan, printre alţii. Scopul 
meu, aşa cum l-am enunțat înainte, este dea lărgi teoretizarea despre semnificația numelor proprii prin focalizarea asupra unui 
număr de idei fenomenologice fundamentale privind studiul limbajului și al lingvisticii care au fost neglijate în discuţiile curente 
despre teoria numelor proprii. 

13 Acest lucru este adevărat şi în cazul în care cuvîntul dog este întrebuințat metaforic (de ex., ca desemnare a unei per- 
soane brutale în comportament), fiindcă intrebuintarea metaforică a unui cuvînt (de ex., a unui substantiv comun) determină 
semnificaţia sa paradigmatică; nu o suprimă și nici nu o schimbă (cf. Coseriu, 1987, p. 109). 

14 Zur Logik der Zeichen (Semiotik), în “Husserliana“, vol. XII, p. 340-373. 

(si nu pot coincide) în privinţa apelativului cu semnificația sa clasematicä"°. 


Neindoielnic că remarcile lui Husserl despre semanticitatea pronunţat specifică a numelor proprii sînt 
pe cît de valoroase, pe atît de coerente, însă ele rămîn mai curînd generale din punct de vedere lingvistic. 
E. Coseriu a fost cel care a analizat mai amănunţit deosebirea dintre lexeme si nume proprii (Coseriu, 
1955a). Conform definiţiei numelor proprii sugerată de E. Coseriu, numele proprii sînt monovalente, 
individualizatoare şi uni-dimensionale, în timp ce substantivele apelative sînt polivalente, generice și duo- 
dimensionale. Merită să acordăm mai multă atenţie acestor trăsături, deoarece distinctiile introduse de 
Coseriu aprofundează în mod considerabil, în mai multe privințe, analiza generală a lui Husserl. 


5.2. Monovalenta: funcția non-clasematică a numelor proprii 


Să ne reamintim, înainte de toate, că din punct de vedere fenomenologic, un cuvînt este combinarea unei 
forme cu o semnificaţie, şi că atît lexemele, cît și numele proprii sînt cuvinte în cel mai deplin sens al terme- 
nului. Cuvintele monovalente desemnează referentii fără să-i clasifice ca membri ai unei clase. Acest tip de 
desemnare pare să fie o caracteristică a numelor proprii. Dimpotrivă, un substantiv apelativ este polivalent, 
deoarece cuvîntul se aplică tuturor membrilor clasei care corespund semnificației generale („universale”) 
a cuvîntului. Prin urmare, monovalenta este indubitabil unul dintre aspectele cele mai importante din 
definirea semantică a numelor proprii si din definirea semnificației propriale în general, dar trebuie să fie 
înţeleasă adecvat. Din explicaţia lui Husserl privitoare la diferenţa dintre numele universale și numele non- 
universale, citată mai sus, reiese că monovalenta numelor proprii nu este un subtip particular al desemnării 
clasematice. În schimb, ea este o negare pronunţat specifică a desemnării clasematice, astfel încît numele 
proprii şi substantivele apelative împărtășesc un semnificat categorial de bază (ambele fiind „substantive”), 
în timp ce numelor proprii le lipseşte funcţia clasematică pe care lexemele le au in mod tipic ca părți de 
vorbire. Deci, negarea semnificației clasematice nu trebuie înţeleasă greșit drept negarea semnificației ca 
atare: la urma urmelor, numele proprii sînt cuvinte semnificative. Rezultă că numele proprii trebuie să 
fie privite ca semne lingvistice autentice, și nu ca semne generale dar în mod esenţial non-lingvistice, cum 
presupune Kripke (şi cum o fac si alți savanţi) (vezi $3). 

Dată fiind focalizarea epistemologică a prezentei lucrări, este important să înţelegem exact de ce semni- 
ficatia proprială trebuie să fie privită ca un gen de zegare a semnificației clasematice (deosebită de tagäduire 
[denial în engl.], care este forma unei propoziţii). Aceasta, din două motive. Pe de o parte, teoretizarea 
referitoare la numele proprii din tradiţia logică pare să pornească de la presupunerea problematică potrivit 
căreia numele proprii nu sînt semne lingvistice autentice si, în consecinţă, nu reușește să arunce lumină 
asupra naturii semantice specifice a numelui propriu ca parte de vorbire. Totuși, chiar acest tip de teo- 
rie este cel mai răspîndit în cercetarea curentă privind aspectele comunicative și pragmatice ale numelor 
proprii și utilizarea lor în limba naturală, și acesta singur este un motiv suficient pentru a-i reconsidera 
premisa. Pe de altă parte, concepţia susținută de unii savanţi în anii ’80 (cf., de ex., Seiler, 1983), după care 
un nume propriu denotează o clasă în care numărul membrilor se consideră a fi unul singur, pare să fie 
la fel de greșit orientată. Nu poate exista nici o clasă cu un singur membru: calitatea de a fi membru 
într-o asemenea clasă ar elimina pur si simplu însăși ideea de clasă și acest lucru, cel puţin în ceea ce 
priveşte limbajul, este de neconceput. Pretenţia că un nume propriu desemnează o clasă cu un singur 
membru decurge din una dintre cele mai persistente erori din teoria numelor proprii: ideea că semnificaţia 
poate fi definită numai în termenii clasematici ai lexiconului unei limbi date. Chiar și ideea că numele 
proprii sînt semne lipsite de semnificaţie care pot acumula o anumită cantitate de „însemnătate” în cursul 
utilizării lor (Sonderegger, 1987, p. 16) derivă din același principiu semantic prea îngust conform căruia 
semnificaţia lingvistică în general trebuie să fie definită pe baza lexiconului. Aceasta nu pentru a nega 
că tipul de „însemnătate” la care se referă Sonderegger există în mod indubitabil: este ușor de văzut că 
„asocierile, impresiile şi sentimentele”, despre care Sonderegger spune că sînt conectate cu numele proprii, 


15 Bei indirekten Zeichen ist es notwendig zu trennen: dasjenige, was das Zeichen bedeutet (adică semnifică, KW.) und 
das, was es bezeichnet (adicä se referä la, K.W.). Bei direkten Zeichen fällt beides zusammen“ (Husserl, 1890/1970, p. 343); cf. 
Rosado Haddock (1982, p. 434). 

pot fi relationate in mod conventional cu o anumită informatie referentialä, extra-lingvistică, captată, în 
cele din urmă, în semnificaţiile clasematice ale lexemelor!€. Totuşi, această „insemnätate” nu face parte din 
numele propriu în calitatea sa de categorie lingvistică, si, căutînd o definiţie semantică a numelui propriu, 
ar fi chiar inadecvat să se recurgă la orisicare analogii imaginare între „insemnätatea” sa, în sensul dat de 
Sonderegger, si tipul de semanticitate găsit în apelative (dar nu si în numele proprii). 

Mai există un motiv, mai important, pentru care semnificaţia proprială trebuie privită ca o negare 
a semnificației clasematice. Este adevărat că numele proprii constituie o categorie lingvistică autentică 
sau, mai exact, o subcategorie a substantivului ca pars orationis. Însă, fiindcă ele sînt monovalente, este 
imposibil să le identificäm cu „numele primare” ale unei limbi naturale. Termenii monovalenti aparţin cu 
necesitate unei superstructuri a limbii, si această structură este condiţionată de și întemeiată pe termenii 
plurivalenti, universali. Pretentia contrară, după care termenii propriali îi „precedă” pe cei universali, se 
poate să fi găsit propunători de-a lungul istoriei teoriei numelui propriu (vezi Willems, 1996, pentru mai 
multe detalii), însă, cu toate acestea, ea este din punct de vedere epistemologic incoerentă: presupune o 
concepție iniţială a „lumii” (unde „lume” ţine locul tuturor referentilor posibili, Eley, 1972/1985) amin- 
tind de un atlas realizat pe scara 1:1, ceva care nu poate avea ca rezultat semnificațiile, ci doar o reafirmare 
a obiectelor. Totuşi, semnificaţiile nu sînt obiecte. Dacă un nume propriu, de ex. John, este asociat unui 
referent, cel de-al doilea trebuie să fie deja „categorizat” prin intermediul unui termen polivalent, de pildă 
ca o ființă vie, o “ființă umană, un “bărbat, un ‘bäiat’ etc. In mod sigur, aceşti termeni nu sînt universalii 
ale limbajului (cf. Lakoff, 1987): sînt concepte corespunzind substantivelor apelative cu semnificate cla- 
sematice lexicale într-o anumită limbă istorică (sau serie de limbi istorice înrudite). Chestiunea vitală, 
pentru ca orice referent să fie numit cu ajutorul unui nume propriu, este ca acest tip de semnificaţie 
să fie disponibil, însă partea de vorbire denumită „nume propriu” se întemeiază numai pe acest tip de 
semnificaţie, semnificaţia clasematică netransmitindu-se numelui propriu, care, la urma urmelor, este o 
subcategorie monovalentă. În vreme ce categorizarea clasematicä a lumii subintinde într-adevăr numele 
propriu, ea se dovedește a fi ineficace în „numirea proprie”, fiindcă un nume propriu nu clasifică referentul 
căruia i se asociază ca membru al oricărei clase”. 


5.3. Individualizarea: diferența dintre unitatea externă si reprezentarea individuală 


Aceasta ne conduce la cel de-al doilea element din expunerea lui Coseriu, observaţia că un nume propriu in- 
dividualizează un referent. O atare observaţie are un corolar important. Se pare că unitatea sau unicitatea, 
sau chiar existenţa reală a unui referent („înainte” să fie desemnat printr-un nume propriu), nu prezintă im- 
portanță cînd se pune problema dacă un cuvînt îndeplinește rolul de nume propriu sau de apelativ. Acest 
lucru este de o însemnătate majoră din trei motive. Înainte de toate, cît priveşte semnificaţia proprială, 
referentul care este individualizat graţie unui nume propriu există ca „functie” într-un univers de discurs. 
Dintr-un punct de vedere lingvistic, o asemenea „existentä” în universul de discurs („Sein”, ca să utilizez 
termenul german cu încărcătură filosofică) nu trebuie confundată cu „Dasein” sau „Seiendes” în sens extra- 
lingvistic. Prin urmare, nu există nici o diferență lingvistică sau semantică între Scylla şi Charybdis, pe de o 
parte, si Messina, pe de altă parte, de vreme ce deosebirile implicare tin din nou de cunoașterea „lumii” mai 
degrabă decît de limbă (sau de cunoașterea ei). În al doilea rind, nu are nici o influență asupra statutului 
lingvistic al unui cuvînt faptul că există o unitate referentialä, reprezentationalä sau chiar naturală care 


16 Astfel, un nume ca Adolf a ajuns să fie pus în relaţie, într-o anumită perioadă a istoriei moderne, cu ‘dictator’, antisemit, 
“personalitate din cel de-al Doilea Război Mondial’ etc., iar asemenea asocieri au motivat părinții să evite să-și boteze copiii cu 
acest nume începînd cu 1945. La fel, unele pseudonime reprezintă exemple potrivite de „însemnătate” în sensul avut în vedere 
aici: Edith Piaf (piaf înseamnă “rabie” în franceză), Philalethes (pseudonimul Regelui John al Saxoniei, semnificind “prieten 
al adevărului” în greaca veche) etc. 

17 Să se observe că Saussure (1974, p. 36-37) într-una dintre faimoasele sale „Notes item”, exprimă o concepție asemănătoare 
cînd stabileşte funcţia particulară a substantivelor proprii pe fundalul funcţiei generale a substantivelor comune: “car là est la 
particularité de lonymique dans l'ensemble de la semiologie, le cas où il y a un zrossieme élément incontestable dans association 
psychologique du sème [= semnul lingvistic, K.W.], la conscience qu'il sapplique à un être extérieur <...> assez defini en lui- 
même pour échapper à la loi generale du signe” (subl. în original, KW.). 

corespunde funcției individualizatoare a numelui propriu. The Bahamas (Insulele Bahamas’), the Greater 
Antilles (Antilele Mari”), the Lesser Antilles (Antilele Mici”) şi the Pyrenees (“Pirineii”) sînt nume proprii 
în aceeași măsură ca si Cuba, Hawaii, Mexico şi Germany. Funcţia individualizatoare a numelor proprii 
acoperă si grupuri nominale ca the Grand Canyon (“Marele Canion”), reprezentind astfel un grup de enti- 
täti ca o unitate la nivelul categorial al vorbirii. În al treilea rînd, existența reală și unicitatea referentului 
extra-lingvistic nefiind preconditii pentru ca un cuvînt sau grup nominal să fie un nume propriu, nu este 
nici o impunere, de nici un fel, ca referentul unui nume propriu să fie unic într-un fel sau altul. Husserl 
a văzut în mod just că un nume propriu este echivoc numai în ceea ce privește „forma sa simplă” (de ex., 
John, Bill, Margaret etc.), dar că echivocitatea sa formală nu cauzează cuvîntului pierderea abilității sale de 
a funcţiona ca nume propriu neechivoc în vorbirea concretă. Deşi există multe persoane numite „John” 
(sau chiar „John Miller”), partea de vorbire John individualizează întotdeauna un singur referent, de fiecare 
dată cînd funcţionează ca nume propriu. Pe de altă parte, multi oameni consideră că cuvinte ca sun ‘soare’ 
sau moon lună tin locul unor referenti unici si că sînt, așadar, nume proprii, însă în multe limbi (cum sînt 
limbile indo-europene) soarele şi luna nu sînt desemnate prin nume proprii. Spre deosebire de designata lor 
referentiale (în cadrul unei concepţii particulare, naive asupra lumii), cuvintele sun și moon sînt generice 
în natură si, în consecinţă, nu sînt nume proprii, ci apelative. 

Pentru a obţine o claritate deplină în privinţa funcţiei individualizatoare a numelui propriu ca subcate- 
gorie nominală, să examinăm cuvinte ca Skat (sau skat “un tip de joc de cărți”), mannerism ‘manierism, (the) 
waltz “vals(ul), Marxism, quantum mechanics “mecanică cuantică si February februarie. După Dummett 
(1996, p. 1188), nu este limpede dacă aceste cuvinte sînt nume proprii sau nu. Dacă respectivele cuvinte 
sînt nume proprii sau nu, aceasta este, desigur, imposibil de decis atunci cînd aceste cuvinte sînt studiate 
în izolare. "Totuşi, odată ce le sînt recuperate funcţiile lor obişnuite ca părţi de vorbire în enunturi reale, 


devine perfect clar că cuvintele menţionate de Dummett nu pot fi nume proprii (exemplele îmi aparţin, 
KW.): 


(5) Unchiul meu vrea mereu să joace skat. 

(6) Nu puteau aprecia manierismul autorului. 

(7) Vivian nu a dansat niciodată vals. 

(8) Paul încearcă dintotdeauna să respingă marxismul. 

(9) Generatiile viitoare vor dovedi că ipotezele fundamentale ale mecanicii cuantice sînt false. 
(10) Ei plănuiesc să se mute în februarie. 


Cuvintele cu italice din enunţurile de mai sus nu individualizează obiectul la care s-a făcut referire fără 
să-l si clasifice simultan. În (5) skat pur şi simplu desemnează un anume joc [de cărţi] printre alte jocuri 
similare, in (6) manierism se referă la stilul particular de a scrie al unui autor, în (7) valsul desemnează 
un anumit dans (pentru care există diverse forme) acompaniat de un anumit gen muzical. Nici unul 
dintre aceste cuvinte nu individualizează un obiect, o activitate, un joc, un stil etc. într-o modalitate 
non-clasematică; toate sînt cuvinte polivalente şi, în consecinţă, apelative. În plus, în (5), (6) şi (7) toate 
exemplele își derivă semnificaţia din aceea că sînt o parte a unei „paradigme” lexicale căreia îi aparţin: skat, 
bridge, whist, douzeci-si-una etc.; manierism, clasicism, eclectism, orientalism etc.; vals, foxtrot, Charleston, 
rumba etc. 

În (8) şi (9) marxism şi mecanică cuantică nu sînt nici ele nume proprii, deşi dintr-un motiv diferit. 
Marxism şi mecanică cuantică nu pot fi privite ca apelative în sensul în care sînt skat, manierism şi vals. Spre 
deosebire de cele din urmă, marxism şi mecanică cuantică aparţin in mod primar anumitor nomenclaturi 
şi, fiind termeni tehnici, se deosebesc de cuvintele obișnuite ale limbii naturale prin definiţia lor semantică, 
ce corespunde mai degrabă unei porţiuni din cunoașterea științifică decît unui concept lingvistic „univer- 
sal” intuitiv care este parte a unui cîmp lexical. Totuși, marxism şi mecanică cuantică nu sînt nici nume 
proprii. Pe de o parte, spre deosebire de termenii ştiinţifici (precum mecanică cuantică) sau termenii 
tehnici (precum H20, ADN, SIDA etc.), numele proprii formează o categorie a limbii naturale. Pe de 

altă parte, cînd întrebuinţează cuvinte ca marxism şi mecanică cuantică, vorbitorul nu se referă la cazuri 
individualizate, marxismul fiind corpul unei doctrine, iar mecanica cuantică fiind o teorie la fel ca filosofia 
analitică, fenomenologia ori behaviorismul. 

În fine, deși nu este un termen tehnic, cuvîntul februarie din enunţul (10) nu este nici el nume propriu. 
Un motiv este acela că el este în mod evident un cuvînt polivalent, de vreme ce subsumează referentul clasei 
lunilor din an. Utilizarea lui februarie nu corespunde unei concepţii individualizatoare a unui referent, 
ci unei categorizäri clasematice clare. Lucrul acesta poate fi observat din faptul că cuvîntul februarie nu 
dezvăluie o diferenţă categorială în nici unul dintre următoarele enunguri: 


(11a) Ei plănuiesc să se mute în februarie. 
(11b) Acest februarie este o lună splendidă. 
(11c) Luna februarie la care mă refer nu este luna februarie la care te referi tu!?. 


Dimpotrivă, în următoarele enunturi avem o diferenţă categorială clară în ceea ce priveşte cuvintul Cam- 


bridge: 


(12a) Ei vor să se mute în Cambridge. 
(12b) Acest Cambridge este un oraş splendid. 
(12c) (Oraşul) Cambridge la care mă refer nu este (orașul) Cambridge la care te referi tu. 


În enunţul (12a), cuvîntul Cambridge este un nume propriu. În (12b) si (12c), pe de altă parte, 
semnele Cambridge doar împărtășesc forma numelui propriu Cambridge, dar nu si funcţia acestuia: ele 
sînt numai omofone ale numelui propriu Cambridge din (12a). Atât în (12b), cît şi în (12c) fiecare semn 
Cambridge este un substantiv apelativ, fiecare individualizare monovalentă corespondentă a referentului 
fiind împiedicată de determinantii acest (Cambridge) şi, respectiv, [orașul] (Cambridge)-ul. Ca nume 
propriu, cuvîntul Cambridge este determinat în mod inerent, ceea ce înseamnă că nu este nevoie ca el să fie 
determinat sintactic într-un enunţ, dimpotrivă: determinarea suplimentară îi modifică inevitabil statutul 
subcategorial, fiindcă implică automat că cuvîntul obţine o semnificaţie clasematică. Grupul nominal acest 
Cambridge din (12b), de pildă, trebuie interpretat ca locul/orasul/municipiul... numit „Cambridge”, iar 
referentul nu mai este desemnat într-un mod proprial, ci, din contră, este pur si simplu subsumat unei 
clase!?. Enunturile (11a), (11b) si (11c), din contră, nu conţin nici o astfel de alternare subcategorialä, 
dezvăluind astfel natura apelativă a „numelor” de luni. 

Deosebirea dintre substantive apelative şi substantive proprii devine cu atît mai evidentă dacă vom 
examina un apelativ a cărui funcţie ca nume propriu poate fi stabilită în mod independent într-un enunţ 
particular, chiar dacă forma sa simplă este ambiguă. În următorul enunţ, funcţia individualizatoare a 
numelui propriu este ilustrată de cuvîntul Friday ‘Vineri’: 


(13) Robinson Crusoe era ajutat de Friday [Vineri]. 


13Fără îndoială, enunţul (11c) sună ciudat, chiar dacă este corect din punct de vedere gramatical. În alte limbi, un cuvînt 
corespunzând atributului month ‘lung în engleză poate fi omis mult mai ușor, de ex. în germană: “Der (Monat) Februar, den 
ich meine, ist nicht derselbe wie der (Monat) Februar, den du meinst”. 

19Fireşte, în afara numelor proprii determinate in mod inerent precum Cambridge, London, Gwyneth, John Miller etc., 
există nume proprii însoţite de o marcă a determinării deschise, de ex., the Philippines (Insulele Filipine”), the Bahamas (In- 
sulele Bahamas’), the United States of America (Statele Unite ale Americii”), the Grand Canyon (“Marele Canion”) (cel puţin 
în versiunea răspîndită a acestor nume, denumirile oficiale fiind Philippine Islands, Bahama Islands, United States of America, 
Grand Canyon). Caracterul fixat din punct de vedere istoric si categorial al determinantului din aceste grupuri nominale devine 
evident datorită faptului că, morfologic vorbind, astfel de nume proprii sînt pluralia tantum sau singularia tantum. Drept con- 
secintä, “be Philippine, *the Bahama, "the United State of America şi "the Grand Canyons nu sînt nume proprii corespunzătoare 
(deși pot funcționa, desigur, ca nume proprii în alte contexte, dar atunci nu în calitate de corespondente singulare ori plurale 
ale numelor proprii mai sus menţionate care sînt determinate în privinţa numărului); cf. Coseriu (1955a, p. 10). 

Enunţul (13) arată că, deşi Friday, la fel ca skat, February si alte exemple din lista lui Dummett, functio- 
nează în mod normal ca apelativ la nivelul limbii (Zangue), el poate fi ocazional un nume propriu. In (13) 
nu există nici o relaţie paradigmatică între Friday şi alte nume proprii din care şi-ar obține semnificaţia prin 
opoziţie. Indiferent de subcategoria fundamentală pe care cuvîntul Friday o are ca parte a lexiconului, în 
(13) Friday pare să fie un mijloc de a individualiza lingvistic o persoană fără a subsuma referentul unei clase 
lexicale din limba engleză. În mod clar, o condiţie necesară ca un cuvînt să fie nume propriu este ca el să 
fie intenţionat gîndit categorial astfel; în acest exemplu, ca nume propriu al unei persoane. Oricum, dacă 
acesta este un asemenea caz din punct de vedere lingvistic, nu poate fi hotărît decît post factum, analizind 
vorbirea concretă în mod non-taxonomic. Cu alte cuvinte, cînd încercăm să decidem dacă un cuvînt este 
nume propriu sau nu, nu trebuie să restrictionäm analiza la o listă de nume proprii existente sau posibile. 
Numai funcţia unei „forme pline” într-un enunţ dat hotărăște dacă un cuvînt îndeplineşte rolul de nume 
propriu sau de substantiv apelativ. 


5.4. Uni-dimensionalitatea: restringerea numelui propriu la o singură funcție referentialä 


În sfîrşit, în definiţia pe care o dă numelui propriu, Coseriu subliniază faptul că numele proprii au doar o 
singură „dimensiune”, în opoziţie cu cele două „dimensiuni” ale substantivelor apelative. Aceasta înseamnă 
că un nume propriu nu doar individualizează un singur referent (Raquel) sau un grup de referenti ca 
un singur referent (the Bahamas, the Grand Canyon), ci înseamnă si că acest fel de referință este de tip 
disjunctiv, individualizarea aplicîndu-se unui singur referent sau, respectiv, unui singur grup de referenti, 
şi nu amindurora în același timp. Dimpotrivă, referinţa prin intermediul unui substantiv apelativ acoperă 
simultan două „dimensiuni”. Astfel, dacă cineva se referă la Tozi actorii de pe scenă, el are în vedere un grup 
de actori, la fel ca și pe fiecare actor individual în același timp. Dar, dacă cineva se referă la Raguel care are 
o migrenä, cazul este unul diferit, fiindcă de data aceasta acel cineva nu se referă la un singur membru al 
unui grup de oameni în care toţi poartă numele Raquel, ci la un singur individ numit „Raquel”. 

Prin urmare, într-un enunţ ca All the Raquels you know (‘Toate Rasilele pe care le cunoşti”), cuvîntul 
Raquels nu este, aşa cum greșit susține Algco (1973, p. 48-49) un nume propriu. Mai curînd, în grupul 
nominal all the Raquels (‘toate Raşilele”) cuvîntul Raquels este un apelativ duo-dimensional, întreaga 
sintagmă nominală insemnind “toate persoanele numite „Raquel”, graţie unei reinterpretări semantice a 
„formei simple” „Raquel” care are drept rezultat semnificaţia clasematică a cuvîntului Raquels din All the 
Raquels you know. La fel, dacă cineva se referă ocazional sau în mod inspirat la o Bahama, acest cuvînt ar 
funcționa și el atunci ca apelativ, adică “una dintre acele (peste 700 de) insule ale arhipelagului Bahama (de 
pildă, Andros). Deosebirea dintre uni-dimensionalitate gi duo-dimensionalitate explică şi ea de ce trebuie 
respinsă asertiunea lui Dummett (1981, p. 68-69), după care în întrebarea: 


(14) Care Cambridge? 


cuvîntul Cambridge este un nume propriu. Ca această întrebare să fie înțeleasă adecvat, „forma plină” 
Cambridge trebuie să fie redusă la o formă „simplă”—şi potential echivocä—si apoi reinterpretată ca 
apelativ (“Care oraș numit „Cambridge”?)”. În mod similar, dacă cineva se referă la Marele Canion 
(al său) propriu de pe terenul fermei sale, atunci Marele Canion (Grand Canyon) este un apelativ, nu 
un nume propriu. În toate aceste cazuri, cuvintele Raquel, Bahama, Cambridge şi the Grand Canyon 
au trecut prin faza „formelor simple” pentru a funcţiona ca apelative pe baza reinterpretării semantice. 
Astfel, uni-dimensionalitatea numelor proprii în calitatea lor de cuvinte („forme pline”) pare să fie intim 
legată de proprietatea pronunţat idiosincrazică a numelor proprii de a nu desemna referentul ca membru 


al unei clase. Substantivele apelative, pe de altă parte, sînt întotdeauna duo-dimensionale, si aceasta pare 


Dimpotrivă, nu contează dacă numele propriu Cambridge primește specificări suplimentare ca în Cambridge, England 
sau Cambridge, Massachusetts sau Cambridge, Ontario etc. În aceste grupuri nominale, England, Massachusetts, Ontario sînt 
specificări adiționale care ajută la dezambiguizarea numelui propriu Cambridge în contexte particulare de utilizare, dar, inva- 
riabil, Cambridge este cel care îşi asumă funcția individualizatoare uni-dimensionalä a numelui propriu (cf. Coseriu, 1955b, 


p. 44). 

să fie un corolar al semnificației lor clasematice fundamentale. Substantivul clasematic denumește un 
referent sau un grup de referenti si reprezintă in mod simultan denumitul ca membru al clasei căruia 
substantivul îi ţine locul: EZ este un artist; Toți artiștii pe care îi cunosc sînt comedianti, Acest artist s-a 
născut in Germania. În termenii „dimensionalitätii”, chestiunea apare astfel: intrebuintind un substantiv 
apelativ duo-dimensional, cineva fie se referă explicit la un referent individual și implicit la clasa căreia îi 
aparţine referentul; fie se referă explicit la un grup de indivizi și implicit la membrii individuali ai grupului. 


Dimpotrivă, un nume propriu este restrins la o singură funcţie referentialä („individualizatoare”)”!. 


6. Semnificație, utilizare a limbii si „ipsoflexivitate” formală 


Distinctiile expuse în această lucrare între apelative si nume proprii dovedesc că numele proprii sînt într- 
adevăr de o natură semantică autentică, una chiar foarte complexă. Diferenţa dintre apelative şi nume 
proprii nu este aceea că cele dintii au semnificaţie în timp ce celelalte duc lipsă de așa ceva. Mai curînd, 
ambele subcategorii nominale au semnificaţie, dar semnificaţiile lor sînt de diferite tipuri corespunzînd 
diferitelor funcţii pe care le au ca părţi de vorbire în enunturi reale. Evident, în amindouä cazurile această 
diferenţă nu se relationcazä cu „formele simple”, ci cu „formele pline”, iar substantivele apelative si numele 
proprii constituie împreună categoria „substantivului”. 

Ca o consecinţă a acestei analize, devine imposibil să persistäm în ideea că un cuvînt este „utilizat” 
uneori ca apelativ si alteori ca nume propriu. O asemenea concepţie, taxonomică la bază, reduce ine- 
vitabil „formele pline” ale apelativelor și ale numelor proprii la „forme simple” care sînt potenţial echi- 
voce. Deosebirea tradițională între un nume propriu gi „utilizarea” unui nume propriu (cf. Pendlebury, 
1990) ne duce pe un drum greșit. Dat fiind faptul că subcategoria „nume propriu” (la fel ca subcategoria 
„substantiv apelativ”) este in mod necesar derivată din utilizarea limbii, a „fi” nume propriu înseamnă a 
funcţiona ca nume propriu în vorbirea concretă. Cînd savanții se referă adesea la „un nume propriu care 
nu este utilizat ca nume propriu”, ei pur şi simplu abstrag dintr-un nume propriu „forma simplă” a acestuia, 
reinterpretindu-l fie ca apelativ, ca în Își iubeste Cadillacul, Ceea ce face un Bush, un Clinton poate face mai 
bine etc., fie ca o formă de citare doar, ca in enunturile de tipul Si-au numit fiul „Andrew”. In orice caz, 
din punct de vedere fenomenologic, este destul de inadecvat să vorbim despre un nume propriu care este 
„utilizat” sau „neutilizat” ca nume propriu”. 

Totuşi, din acelaşi punct de vedere fenomenologic, este semnificativ faptul că numele proprii au fost 
frecvent interpretate—in parte si pe baza intuitiei sau, cel puţin, așa se pare—ca simple semne formale cu 
funcții specific pragmatice si referentiale, dar fără semnificaţie propriu-zisă. Una dintre cele mai faimoase 
teorii tributare acestei viziuni este teoria „x numit y”, care s-a bucurat de un sprijin consistent în ultimele 
cîteva decenii. Läsind la o parte unele diferenţe minore datorate abordărilor individuale ale diverșilor 
savanţi, teoria „x numit y” conduce la ipoteza că un nume ca Aristotel trebuie să fie analizat ca omul numit 
„Aristotel". Conform acestei teorii, semnificaţia unui nume propriu este de găsit în specificarea formală 
a unui referent cu ajutorul unei propoziţii implicite este numit. Este deja clar că o astfel de explicaţie este 
inacceptabilă, din mai multe motive. Principala obiectie este că teoria „x numit y” presupune o interpretare 
clasematică a semnificației numelor proprii reducind simultan subcategoria lingvistică a numelui propriu 
la o etichetă care este ea însăși lipsită de semnificaţie. Obiectul căruia i se aplică propoziţia implicită 
este numit este într-adevăr un conţinut clasematic: Aristotel “ființa omeneascä/persoana/bärbatul etc. nu- 
mit(ă) „Aristotel”, Cleopatra ‘femeia etc. numită „Cleopatra”, Africa “continentul numit „Africa” si aşa 


21Dată fiind complexitatea trăsăturilor monovalenţă, individualizare si uni-dimensionalitate, pe care le-am prezentat în 
această secțiune, nu este surprinzător că au existat cîteva încercări în istoria teoriei numelor proprii de a construi diferența dintre 
numele propriu si substantivul apelativ mai degrabă ca o diferență de grad, decît una de gen (cf. Coseriu, 1955a şi Willems, 
1996, Capitolul IV, pentru discuţie). Aceasta este în prezent și abordarea preferată de acei savanţi care aplică teoria prototipului 
în darea lor de seamă referitoare la numele proprii. 

22Pentru o prezentare mai elaborată a acestei chestiuni, vezi Willems (1996, Capitolele I și II). 

23Cf. Jakobson (1957/1971, p. 131), Algeo (1973, p. 212), Kleiber (1981, p. 385), Seiler (1983, p. 151), Kubczak (1985, 
p. 288), Katz (1994, p. 5), printre alţii. 

mai departe. De fapt, Castañeda (1985, p. 107) distruge în mod implicit teoria „x numit y” arätind că 
aceasta leagă semnificația numelui propriu de faptul că „clasificarea se face prin numire” (subl. mea, K.W.). 
Adevărul este că un nume propriu nu clasifică, chiar dacă funcţia sa ca parte de vorbire se întemeiază pe 
apelative „clasificatoare”. În plus, subsumind funcţia semantică a numelui propriu funcţiei clasificatoare a 
unui apelativ, teoria „x numit y” se bazează pe o premisă falsă, amestecînd două lucruri care au nevoie să fie 
deosebite: i) statutul secundar din punct de vedere rational al numelor proprii în raport cu substantivele 
apelative primare, si ii) definirea numelui propriu ca parte de vorbire autentică (vezi $5.2). 

Așa greşit întemeiată cum va fi fiind, teoria „x numit y” este totuși valoroasă graţie atenţiei pe care o 
acordă formei numelui propriu. Este legitim, într-adevăr, să legăm funcţia semantică a numelor proprii 
de particularitatea că, prin intermediul unui nume propriu, un referent este numit „y” mai degrabă, decit, 
să zicem, „z. Din păcate, această particularitate este prost înţeleasă în teoria „x numit y”. Caracteristica 
formală irefutabilă a numelor proprii a fost de timpuriu evidențiată de către filosoful Anton Marty (1908) 
şi de către discipolul său Otto Funke (1925) (Coseriu, 1955a, p. 7-8). Dar Roman Jakobson (1957/1971, 
p. 131) a fost acela care a descris-o într-un mod simplu si greșit totodată, sustinind că numele proprii au o 
structură în care codul se referă la cod (C/C). Pe fundalul distinctiilor prezentate mai sus, numele proprii 
manifestă, fără putinţă de tägadä, o „ipsoflexivitate” specifică a formei lingvistice, însă chiar acest fenomen 
în sine are nevoie de o specificare ulterioară”. 

Ipsoflexivitatea formală a numelor proprii este legată intim de faptul că numele proprii sînt mai de- 
grabă „forme pline” decît „forme simple”. În actul de vorbire (care, cel puţin în ceea ce privește numele 
proprii, este întotdeauna si un act de numire, deși nu unul de „botez”!) forma numelui propriu este într- 
adevăr „marcată” în comparaţie cu forma apelativului. Relaţia numelui propriu cu referentul se realizează 
exact pentru ca referentul să fie numit „y”, mai curînd decît, să zicem, »z”. Pe de altă parte, apelativul este 
„nemarcat” în privinţa ipsoflexivitätii formale. Scopul desemnării apelative a referentului (si al corespun- 
zätoarei focalizări intentionale a vorbitorului, adică modul de vorbire subcategorial specific) este acela 
de a categoriza referentul „prin” forma și semnificatul lexical ale cuvîntului pentru a „capta” referentul 
ca un conţinut al vorbirii (Husserl, 1939/1985, $65), şi aceasta nu implică o referinţă la codul însuși 
în felul în care se întîmplă cu numele proprii”°. Astfel, cît priveşte limba naturală, forma unui apelativ 
şi semnificaţia sa contribuie deopotrivă la formarea unui vehicul pentru desemnare. Dimpotrivă, forma 
unui nume propriu este mai mult decît doar o latură a semnului-vehicul bilateral: este ea însăși o ţintă a 
semiozei lingvistice, adică a celei propriale. În orice caz, analiza precedentă a dovedit că această proprietate 
a numelui propriu, în mod clar, nu trebuie interpretată ca o reducere la o „formă simplă”, din contră: 
ipsoflexivitatea formală a numelor proprii nu este altceva decît exploatarea naturii formale specifice care 
este caracteristică semnelor lingvistice în general și care a fost etichetată drept „formă simplă” în prezenta 
lucrare. Ceea ce distinge numele proprii de apelative este faptul că latura fonologică și morfologică a 
limbajului este ca însăşi functionalizatä în numele proprii (si în subcategoria nominală) într-un fel care, in 
mod firesc, lipseşte apelativelor si tuturor celorlalte partes orationis. 

În fine, este important să constientizäm că atît ipsoflexivitatea formală a numelui propriu, cît şi deter- 
minarea inerentă a numelui propriu (care explică de ce nu cere determinatori ca articolele sau pronumele 
pentru a fi „actualizat” ca termen care face referire într-un discurs) sînt o dovadă a „caracterului marcat” 


24 Celelalte binecunoscute relaţii jakobsoniene sînt: codul trimitind la mesaj (C/M), mesajul trimitind la cod (M/C) si 
mesajul trimitind la mesaj (M/M). 

*5Eyvit aici in mod deliberat termenul de circularitate al lui Jakobson, de vreme ce pare incompatibil cu viziunea pe care o 
susțin în această lucrare, şi anume că numele proprii trebuie să fie definite în cadrul intentionalitätii generale a vorbitorului si pe 
baza semnificatului categorial pe care numele proprii îl au ca părţi de vorbire. Prin termenul circularitate, Jakobson (1957/1971, 
p. 130-131) se referă la relația unui cod care trimite la un cod (C/C), scriind astfel: „numele înseamnă oricine căruia acest nume 
îi este asociat” (de ex., Jerry). Oricum, în raţionamentul lui Jakobson numele proprii sînt interpretate, în esență, ca „forme 
simple”, o concepție pe care eu o resping explicit în prezenta lucrare. 

2 Tranzitiile graduale între ipsoflexivitatea formală si lipsa unei asemenea ipsoflexivitäti există, de pildă, in poezie si litera- 
tură. Fără să fie problematice, aceste tranzitii depășesc scopul prezentei contribuţii. În orice caz, contrar unei greșeli comune, 
trebuie să arătăm că tranzitiile graduale implică si confirmă nivelurile între care au ele loc, și nu că le suprimă. 

al numelui propriu ca subcategorie nominală, și nu a aparentului său „caracter nemarcat”, Intii de toate, 
în vorbirea obişnuită, forma semnelor lingvistice nu este functionalizatä fiindcă nu este ea însăşi făcută 
„obiect” al vorbirii şi al intentionalitätii în sensul husserlian (Husserl, 1939/1985; cf. Cobb-Stevens, 1990, 
Cap. VI). În al doilea rînd, substantivele apelative „primare” nu se referă prin ele însele decît dacă sînt 
determinate sintactic, în timp ce numele proprii „secundare” nu au nevoie să fie „actualizate” sintactic (cf. 
Coseriu, 1955b). Rezultă că numele proprii nu se caracterizează printr-o „lipsă” sau alta în comparaţie cu 
apelativele, ci, dimpotrivă, printr-un surplus. 


7. Remarci conclusive 


Există dovezi substanţiale în sprijinul concepţiei că majoritatea teoriilor despre numele proprii apărute 
după cel de-al Doilea Război Mondial (pentru detalii, vezi Willems, 1996) nu au reușit să prezinte în mod 
just relaţia dintre formă, semnificaţie si referinţă în legătură cu această parte de vorbire foarte complexă. 
Nici formalismul, nici referentialismul, nici combinarea amindurora nu sînt suficiente pentru a oferi o dare 
de seamă completă privind relaţia specifică şi complexă în care forma, semnificaţia si referinţa sînt implicate 
în numele proprii, conditionindu-se reciproc. În această lucrare, am prezentat observaţii în sensul că discu- 
tarea teoretică a naturii numelui propriu trebuie să fie întregită printr-o focalizare rigidă asupra semanticii 
lingvistice. Schița prezentată s-a bazat pe presupunerile fundamentale ale fenomenologiei lingvistice, în 
special pe o analiză a relaţiei dintre teorie și meta-teorie, dintre intenţie şi intuiţie, precum și a naturii 
semnificației lingvistice prin opoziţie şi relaţie cu forma lingvistică si, respectiv, referinţa. Ideea centrală 
a acestei lucrări este că numele proprii sînt semne ligvistice autentice si că orice teorie a numelui propriu 
trebuie, prin urmare, să pornească de la o analiză a semnificației gi a actului de referire în limba naturală. 
Aceasta mi-a permis să clarific un număr de probleme majore care au nevoie să fie abordate de oricine 
plănuieşte să investigheze caracteristicile veritabil lingvistice ale numelor proprii din limba naturală. În 
acest sens, prezenta lucrare a fost gîndită mai curînd ca un supliment util la o dezbatere deja fascinantă, 
decît ca o provocare la adresa teoriilor existente. 

